
ЛАПОВО


На основу члана 63. став 1. и 2. Закона о јавним предузећима („Службени гласник Републике Србије“, бр. 15/2016 и 88/2019), члана 46. тачка 5а) и 5б) Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 – др. закон), члана 40. тачака 10) и 57) , а у вези са чланом 61. став 1. тачка 11) Статута општине Лапово („Службени општина Лапово“, број 13/25), Скупштина општине Лапово, на седници одржаној 23. јула 2026. године, доноси

ЗАКЉУЧАК
о прихватању Информације о степену усклађености планираних и реализованих активности из Програма пословања ЈКСП  „Морава“ Лапово за период од 01. 01. 2025. до 31. 12. 2025. године

Члан 1.
ПРИХВАТА СЕ Информација о степену усклађености планираних и реализованих активности из Програма пословања ЈКСП  „Морава“ Лапово за период од 01. 01. 2025. до 31. 12. 2025. године.

Члан 2.
Овај закључак објавити у „Службеном гласнику општине Лапово“ и доставити Општинској управи, Одељењу за урбанизам, имовинско-правне и стамбено-комуналне послове и Одељењу за буџет и финансије, као и ЈКСП „Морава“ Лапово.

Образложење
Правни основ за доношење овог решења садржан је у одредбама члана 63. став 1. и 2. Закона о јавним предузећима које прописују да јавно предузеће доставља тромесечне извештаје о реализацији годишњег, односно трогодишњег програма пословања надлежном органу јединице локалне самоуправе, као и у одредбама члана 46. тачка 5а) и 5б) Закона о локалној самоуправи и члана 61. став 1. тачка 11) Статута општине Лапово којим је прописано да Општинско веће прати реализацију програма пословања јавних предузећа чији је оснивач Општина и подноси тромесечни извештај о раду јавних предузећа Скупштини општине, ради даљег извештавања у складу са законом којим се уређује правни положај јавних предузећа.
Такође, одредбама члана 29. Одлуке о усклађивању пословања Јавног предузећа „Морава“ Лапово са Законом о јавним предузећима је утврђено да је јавно предузеће дужно да Општинском већу доставља тромесечне извештаје о реализацији годишњег, односно трогодишњег програма пословања.
ЈКСП „Морава“ Лапово је у складу са наведеним одредбама, у циљу праћења реализације програма пословања предузећа, Општинском већу општине Лапово доставило Дванаестомесечни извештај о степену реализације Програма пословања ЈКСП  „Морава“ Лапово за период од 01. 01. 2025. до 31. 12. 2025. године број 930 од 29. априла 2026. године, који је усвојио Надзорни одбор на седници одржаној дана 30. априла 2026. године, Одлуком број 945. Извештај је израђен у складу са Правилником о oбрасцима тромесечних извештаја о реализацији годишњег, односно трогодишњег програма пословања јавних предузећа („Службени гласник Републике Србије“, број 36/2016 и 131/2021).
[bookmark: _Hlk200968693]Дванаестомесечни извештај за 2025. годину садржи образложење пословања у смислу пружених услуга и радова које је предузеће извршавало у оквиру својих делатности, приказ прихода и расхода, трошкова запослених, као и податке о потраживањима и обавезама предузећа. Општинска управа општине Лапово је разматрала Дванаестомесечни извештај о степену реализације Програма пословања ЈКСП „Морава“ Лапово за период од 01.01.2025. до 31. 12. 2025. године и сачинила Информацију о степену усклађености планираних и реализованих активности из Програма пословања ЈКСП  „Морава“ Лапово за период од 01. 01. 2025. до 31. 12. 2025. године број 003339017 2026 08233 004 008 051 001 01 001 од 14. јула 2026. године.
Општинско веће општине Лапово је, на седници одржаној дана 17. јула 2026. године донело Решење о усвајању Дванаестомесечног извештаја о степену реализације Програма пословања ЈКСП  „Морава“ Лапово за период од 01. 01. 2025. до 31. 12. 2025. године број 003354047 2026 08233 003 000 060 107 04 007 и исто доставило Скупштини са Дванаестомесечним извештајем о степену реализације Програма пословања ЈКСП  „Морава“ Лапово за период од 01. 01. 2025. до 31. 12. 2025. године.
Имајући у виду наведено, у складу са наведеним одредбама, а у вези са одредбама члана 40. тачака 10) и 57) Статута општине Лапово, Скупштина општине даје сагласност на извештај о реализацији програма пословања ЈКСП  „Морава“ Лапово, те је донет закључак као у диспозитиву.


ПРЕДСЕДНИЦА 
 Мирела Раденковић

